**К ОПУБЛИКОВАНИЮ**

**КОМИ РЕСПУБЛИКАЛӦН**

**ОЛАНПАС**

**«Коми Республикалӧн Каналан Сӧветса депутатлӧн статус йылысь» Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2022 вося рака тӧлысь 24 лунӧ

**1 статья**. Пыртны «Коми Республикалӧн Каналан Сӧветса депутатлӧн статус йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2007, 4 №, 4770 ст.; 7 №, 4911 ст.; 2008, 5 №, 205 ст.; 9 №, 426 ст.; 2009, 11 №, 171 ст.; 20 №, 351 ст.; 2011, 5 №, 87 ст.; 14 №, 346 ст.; 23 №, 606 ст.; 2012, 7 №, 172 ст.; 31 №, 694 ст.; 63 №, 1549 ст.; 2013, 5 №, 101 ст.; 17 №, 337 ст.; 2014, 33 №, 678 ст.; 2015, 8 №, 89 ст.; 12 №, 153 ст.; 21 №, 271 ст.; 22 №, 303 ст.; 307 ст.; 26 №, 365 ст.; 2016, 4 №, 57 ст.; 2017, 8 №, 127 ст.; 9 №, 141 ст.; 152 ст.; 2018, 4 №, 66 ст.; 6 №, 98 ст.; 18 №, 319 ст.; 19 №, 353 ст.; 2020, 10 №, 137 ст.; 18 №, 289 ст.; 22 №, 364 ст.; 2021, 10 №, 203 ст.; 20 №, 362 ст.; 2022, 4 №, 29 ст.) татшӧм вежсьӧмъяс:

1. 5 статьяӧ содтыны татшӧм сюрӧса 42 юкӧн:

«42.Уджсикас подув вылын пыр депутатскӧй удж збыльмӧдан местаӧн лоӧ республика тӧдчанлуна Сыктывкар сы ув мутасӧн. Уджсикас подув вылын пыр уджалысь депутат вермӧ збыльмӧдны депутатскӧй уджмогъяссӧ депутатскӧй удж збыльмӧдан индӧм местаысь бокын сӧмын сэк, кор сійӧс ыстӧны служебнӧй командировкаӧ.

Уджсикас подув вылын пыр уджалысь депутат кутчысьӧ Коми Республикаса Каналан Сӧветын уджалан пӧрадоккӧд йитчӧм положениеясӧ, мый вынсьӧдсьӧ Коми Республикаса Каналан Сӧветлӧн Президиумӧн.».

2. 31 статьяӧ содтыны татшӧм сюрӧса 21 юкӧн:

«21. Сэк, кор уджсикас подув вылын пыр уджалысь депутат пыр оз збыльмӧд депутатскӧй удж збыльмӧдан условиеяссӧ, кутшӧмъясӧс урчитӧма тайӧ Оланпаслӧн 5 статьяса 42 юкӧнӧн, Каналан Сӧвет пӧрадокын, мый урчитӧма Каналан Сӧветлӧн уджаланартӧн, вермӧ примитны помшуӧм сы йылысь, мый:

1) сетӧма депутатӧн уджсикас подув вылын пыр уджалысь депутатскӧй удж збыльмӧдан условиеяссӧ торкавны позьтӧмлун йылысь ӧлӧдӧмсӧ та йылысь йӧзӧс юӧртан средствоясын юӧртӧмӧн;

2) примитӧма материальнӧя тӧдчан мераяс – премияяс да (либӧ) мукӧд ошкан мынтӧм мынтытӧм, кутшӧмъясӧс урчитӧма тайӧ Оланпаслӧн 28 статьяса 2 юкӧнӧн.».

**2 статья.** Тайӧ Оланпасыс вынсялӧ сійӧс официальнӧя йӧзӧдӧмсянь дас лун кольӧм бӧрын.

Коми Республикаса Юралысь В.В. Уйба

Сыктывкар

2022 вося рака тӧлысь 31 лун

19-РЗ №